Legal Document

Category: 13

Text:
4. ΒΑΣΙΛΙΚΟΝ ΔΙΑΤΑΓΜΑ της 31/31 Μαΐου 1919 Περί του κώδικος τελών χαρτοσήμου. Κωδικοποίησις των ανωτέρω άρ. 2 νόμων. Ετροποποιήθη και συνεπληρώθη υπό των : α)Ν.Δ. 29/30 Δεκ. 1922 περί προσαυξήσεως τελών χαρτοσήμου και άλλων τινών τελών και φόρων. β)Ν.Δ. 11/19 Σεπτ. 1923 περί των επιβαλλομένων ποινών εν περιπτώσει μη νομίμου διαγραφής ή επικολλήσεως των ενσήμων ή χρησιμοποιήσεως των αποκολλημένων τοιούτων. γ)Ν.Δ. της 24 Δεκ. 1925/18 Ιαν. 1926 περί ορισμού ενιαίου ενσήμου δια την είσπραξιν των τελών χαρτοσήμου των προσθέτων τελών και των δικαστικών ενσήμων. δ)Ν.Δ. 4 Ιαν./1 Φεβρ. 1926 περί τρόπου εισπράξεως ποσοστών αναγκαστικών δανείων επί των τελών των εισπραττομένων δια χρήσεως σφραγιστού χάρτου ή κινητού επισήματος και άλλων ενσήμων. ε)Ν.Δ. 22 Ιαν./1 Φεβρ. 1926 περί συμπληρώσεως των διατάξεων περί ενιαίου ενσήμου. Αι περί χαρτοσήμου διατάξεις των ανωτέρω νόμων κατηργήθησαν υπό του ν. 4755 (κατωτ. αρ. 10), διετηρήθησαν δε εν ισχύϊ αι διατάξεις του ν. ΑΧΚΕ΄ (άρθρ. 17, 42 και 46), αι αφορώσαι τα τέλη εισιτηρίων επιβατών και κομίστρων, αίτινες και παρατίθενται εν τω σχετικώ θέματι (28.Αζ). Επίσης διετηρήθη προσωρινώς η διάταξις του άρθρ. 30 του αυτού νόμου, ήτις και παρατίθεται υπό το άρθρ. 38 του κωδικοποιηθέντος ν. 4755 (κατωτ. αριθ. 10). 28.Α.α.1α-4 Κώδικας Τελών Χαρτοσήμου